РУСДРАМ Москва имҩаԥысуаз атеатртә фестиваль аҿы аспектакль "В лучах" ддырбеит
11:27 03.10.2023 (ирҿыцуп: 11:30 03.10.2023)
© Sputnik / Марианна Кубрава Пресс- конференция, посвященная премьере моноспектакля Ирины Делба "В лучах"
© Sputnik / Марианна Кубрава
Жәларбжьаратәи амоноспектакльқәа рфестиваль SOLO аатит жьҭаара 1 азы москватәи атеатр "На страстном" аҿы. Афестиваль жәохәынтәуп имҩаԥысуеижьҭеи.
АҞӘА, жьҭаара 3 - Sputnik. Фазиль Искандер ихьӡ зху аурыс драматә театр алахәын жәларбжьаратәи амоноспектакльқәа рфестиваль SOLO, абри атәы арадио Sputnik иазеиҭеиҳәеит адиректор хада Иракли Хынҭәба.
Аԥсуа театр москватәи ахәаԥшыҩцәа иддырбеит амоноспектакль "В лучах". Хынҭәба ишиҳәаз ала афестиваль SOLO Урыстәыла амоноспектакльқәа рфестиваль аҟны ихаданы ишьоуп.
"Имҩаԥысуеит афестивальқәа Санкт-Петербурггьы, егьырҭ ақалақьқәа рҿгьы, аха SOLO – ари еснагь иҷыдоу акоуп, иара алахәрагьы хьӡуп. Ҳахьнарыԥхьаз акыр ҳаигәырӷьеит. Ҳаргьы Аҟәа аспектакль адекорациақәа шыҟаҵәҟьаз еиԥш иазҳархиеит", - иҳәеит Хынҭәба.
Адекорациақәа ҟаҵан иреиӷьыз атеатртә ҟазарҭақәа рҿы.
"Сгәыӷуеит урҭ аанхап ҳәа Страстное аҿы иҟоу аҵәахырҭақәа рҿы, избанзар, оумашәа ибзианы ҳрыдыркылеит, Москваҟагьы ацара ҳақәшәоит ҳәа сыҟоуп. Ҳара рнапы шаҳзеинырҟьоз аиԥш уаанӡа иҟамлацызт амоноспектакльқәа рҿы рҳәеит афестиваль аиҿкааҩцәагьы ахәаԥшыҩцәагьы", - иҳәеит Хынҭәба.
Аспектакль иахәаԥшит 450-ҩык рҟынӡа ахәаԥшыҩцәа.
"Азал ҭәын. Ҳақәҿиарагьы ссирын. Ирина Делԥҳа илылшеит ленергетикала азал лымпыҵалхалеит. Ахәшьара бзиагьы лыҭан", - еиҭеиҳәоит иара.
Афестиваль апрограмма идуу аспектакльқәа жәабеи икамертәу аспектакльқәа быжьбеи рыла ишьақәгылан. Арахь иааиит: Ванадзор (Ермантәыла), Владимир, Вологда, Иошкар-Ола, Калуга, Киров, Москва, Псков, Аҟәа (Аԥсны), Толиатти, Тиумень, Челиабинск.
Афестиваль хыркәшахоит жьҭаара 10 рзы.